Elektrostatik itu apa sih? Jelaskan dalam bahasa melayu ya

Elektrostatik ialah kajian tentang cas-cas elektrik yang statik atau dalam keadaan rehat.

Cas elektrik, q atau Q memiliki dua jenis, iaitu cas positif (+ atau proton), dan cas negatif (- atau elektron). Setiap bahan akan mempunyai proton dan elektron. Bahan-bahan yang mempunyai jumlah proton dan elektron yang sama dikelaskan sebagai neutral. Apabila dua bahan yang berbeza digosokkan antara satu dengan yang lain, geseran antara bahan tersebut akan menyebabkan satu bahan menderma elektron, manakala satu bahan lain akan menerima elektron. Geseran menyebabkan elektron bergerak dari satu bahan ke bahan yang lain, proton tidak akan bergerak melalui geseran. Apabila satu bahan menderma elektron, bahan tersebut bercas positif. Apabila satu bahan menerima elektron, bahan tersebut bercas negatif. Jika dua objek bercas didekatkan antara satu dengan yang lain, daya elektrostatik, F akan wujud antara kedua-keduanya. Cas-cas yang sama akan menolak antara satu dengan yang lain, manakala cas-cas yang berlainan pula akan menarik antara satu dengan yang lain.